Official Journal L 283 , 31/10/2003 P. 0078 - 0080



Id-Deċiżjoni tal-Kummissjoni tat-30 ta’ Ottubru 2003 li tapprova ċerti trattamenti biex timpedixxi l-iżvilupp ta’ mikro-organiżmi patoġeniċi f’molluski bivalvi u gastropodi marini (notifikata bid-dokument numru K(2003) 3984) (Test b’relevanza għaż-ŻEE) (2003/774/KE) IL-KUMMISSJONI TAL-KOMUNITAJIET EWROPEJ Wara li kkunsidrat it-Trattat li jistabbilixxi l-Komunitajiet Ewropej, Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991 li tistabbilixxi l-kondizzjonijiet sanitarji għall-produzzjoni u t-tqegħid fis-suq ta’ prodotti tas-sajd [1], kif l-aħħar emendata bir-Regolament (KE) Nru. 806/2003 [2], u b’mod partikolari Kapitolu IV(IV)(2) ta’ l-Anness tiegħu, Billi: (1) Id-Deċiżjoni tal-Kummissjoni 93/25/KEE tal-11 ta’ Diċembru 1992 li tapprova ċerti trattamenti biex timpedixxi l-iżvilupp ta’ mikro-organiżmi patoġeniċi f’molluski bivalvi u gastropodi marini [3] ġiet sostanzjalment emendata [4]. Fl-interess taċ-ċarezza u r-razzjonalità l-imsemmija Deċiżjoni għandha tingħata kodiċi. (2) Molluski bivalvi u gastropodi marini miġbura miż-żoni msemmija fil-Kapitolu I(1)(b) u (ċ) ta’ l-Anness mad-Direttiva tal-Kunsill 91/492/KEE tal-15 ta’ Lulju 1991 li tistabbilixxi l-kondizzjonijiet sanitarji għall-prodotti u t-tqegħid fis-suq ta’ molluski bivalvi ħajjin [5], kif l-aħħar emendata bir-Regolament (KE) Nru. 806/2003, jikkonstitwixxu theddida potenzali għal konsumaturi jekk ma jkunux soġġetti għat-trattament xieraq. (3) Spanja, ir-Renju Unit u l-Olanda ppreżentaw trattamenti biex jimpedixxu l-iżvilupp ta’ patoġeni f’molluski bivalvi u f’gastropodi marini. (4) Dawn il-proċessi huma adegwati biex jiżguraw is-saħħa tal-prodotti u għalhekk mhux neċessarju li jkunu soġġettati bil-quddiem għal purifikazzjoni jew rikambji. (5) Dawn il-miżuri pprovvduti f’din id-Deċiżjoni huma skond l-opinjoni tal-Kumitat Permanenti Veterinarju, ADDOTTAT DIN ID-DEĊIŻJONI: L- Artikolu 1 It-trattamenti stabbiliti fl-Anness I ma’ din id-Deċiżjoni għall-impedizzjoni ta’ l-iżvilupp tal-mikro-organiżmi patoġeniċi f’molluski bivalvi u gastropodi marini li ġew miġbura miż-żoni msemmija fil-Kapitolu I(1)(b) u (ċ) ta’ l-Anness mad-Direttiva 91/492/KEE u li ma ġewx soġġettati għal rikambji jew purifikazzjoni qabel ma tqiegħdu fis-suq huma hawnhekk approvati. L- Artikolu 2 Id-Deċiżjoni 93/25/KEE hi mħassra. Referenzi għad-Deċiżjoni mħassra għandhom isiru bħala refernenzi għal din id-Deċiżjoni u għandhom jinqraw skond it-tabella ta’ korrelazzjoni fl-Anness III. L- Artikolu 3 Din id-Deċiżjoni hija indirizzata lill-Istati Membri. Magħmula fi Brussel, fit-30 ta’ Ottubru 2003. Għall-Kummissjoni David Byrne Membru tal-Kummissjoni [1] ĠU L 268, ta’ l-24.09.91, p. 15. [2] ĠU L 122, tas-16.05.03, p. 1. [3] ĠU L 16, tal-25.01.93, p. 22. [4] Ara l-Anness II ma’ din id-Deċiżjoni. [5] ĠU L 268, ta’ l-24.09.91, p. 1. -------------------------------------------------- L-ANNESS I TRATTAMENTI A. Sterilizzazzjoni Molluski bivalvi u gastropodi marini jistgħu jkunu soġġettati għal sterilizzazzjoni f’kontenituri emetikament issiġillati li jikkonformaw mal-ħtiġiet tal-Kapitolu IV(4) ta’ l-Anness mad-Direttiva 91/493/KEE. B. Trattamenti oħra tas-sħana Molluski bivalvi u gastropodi marini bil-qoxra u mhux iffriżati jistgħu jgħaddu minn wieħed mill-proċessi li ġejjin: 1. immersjoni f’ilma jagħli għall-perijodu meħtieġ biex togħla t-temperatura interna tal-laħam tal-mollusk għal mhux inqas minn 90 °C u ż-żamma ta’ din it-temperatura minima għal perijodu ta’ mhux inqas minn 90 sekonda; 2. tisjir għal tliet sa’ ħames minuti fi spazju magħluq, fejn it-temperatura hi bejn 120 u 160 °C u l-pressjoni hi minn 2 sa’ 5 kg/cm2, segwit minn tneħħija tal-qoxra u l-iffriżar tal-laħam għal temperatura ġewwinija ta’ -20 °C; 3. tisjir fuq il-fwar taħt pressjoni fi spazju magħluq, sakemm il-ħtiġiet rilatati mal-ħin tat-tisjir u t-temperatura interna tal-laħam tal-mollusk imsemmija fil-punt 1 huma milħuqa u d-distribuzzjoni uniformi tas-sħana fl-ispazju magħluq hu garantit b’metodu validat fil-qafas ta’ programmi ta’ awto-kontroll. -------------------------------------------------- L-ANNESS II Deċiżjoni mħassra blemendi tagħha Deċiżjoni 93/25/KEE | (ĠU L 16, tal 25.1.1993, p. 22) | Deċiżjoni 97/275/KE | (ĠU L 108, tal 25.4.1997, p. 52) | -------------------------------------------------- L-ANNESS III Tabella tal-korrelazzjoni Deiżjoni 93/25/KEE | Din id-Deċiżjoni | L-Artikolu 1 | L-Artikolu 1 | — | L-Artikolu 2 | L-Artikolu 2 | L-Artikolu 3 | l-Anness | L-Anness I | — | L-Anness II | — | L-Anness III | --------------------------------------------------